Les biblioteques de Sagunt suprimixen les restriccions d'accés, encara que es manté l'ús obligatori de la màscara en els espais tancats
27 de setembre 2021

![Imagen 1](/media/xe1jk2hv/79-c_1biblio.jpg)![Imagen 2](/media/51jhwwd5/79-c_2biblio.jpg)

Les biblioteques de l'Ajuntament de Sagunt, d'acord amb la normativa de la Generalitat Valenciana, eliminen les restriccions d'accés a les seues instal·lacions a partir d'este mateix dimarts 28 de setembre.

  

La mesura suposarà la recuperació dels serveis de lectura de premsa, accés als fons i permanència normal en les dependències bibliotecàries, encara que, en tot cas, es recorda a usuaris i usuàries que continuarà sent obligatori l'ús de les màscares i de les diferents mesures sanitàries i higièniques ja habituals, com la desinfecció de les taules i dels equips informàtics que es puguen utilitzar. De la mateixa manera, s'haurà de respectar la distància de seguretat per a evitar l'expansió del virus, ja que es tracta d'instal·lacions tancades.

  

La mesura, aprovada en la reunió interdepartamental i anunciada pel President de la Generalitat, Ximo Puig, suposa en la seua opinió «**l'avanç de la desescalada amb la vista posada en la nova normalitat**» perquè, segons puntualitza, «**decauen totes les restriccions en cinemes, teatres, auditoris, museus i biblioteques**».

  

Així mateix, des de la delegació d'Arxius i Biblioteques de l'Ajuntament de Sagunt es recorda també que la ciutadania pot consultar en temps real la qualitat de l'aire en les instal·lacions a través de l'app oficial del Consistori, dins de l'apartat ‘Estat CO₂ dels espais municipals’.

  

  

​

*   [](http://www.facebook.com/sharer.php?u=https://aytosagunto.es/va/actualitat/les-biblioteques-de-sagunt-suprimixen-les-restriccions-d-acces-encara-que-es-mante-l-us-obligatori-de-la-mascara-en-els-espais-tancats/ "Facebook")
*   [](http://twitter.com/share?url=https://aytosagunto.es/va/actualitat/les-biblioteques-de-sagunt-suprimixen-les-restriccions-d-acces-encara-que-es-mante-l-us-obligatori-de-la-mascara-en-els-espais-tancats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-biblioteques-de-sagunt-suprimixen-les-restriccions-d-acces-encara-que-es-mante-l-us-obligatori-de-la-mascara-en-els-espais-tancats/ "Linked In")
*   [](mailto:?body=https://aytosagunto.es/va/actualitat/les-biblioteques-de-sagunt-suprimixen-les-restriccions-d-acces-encara-que-es-mante-l-us-obligatori-de-la-mascara-en-els-espais-tancats/)